A BIZOTTSÁG 1232/2004/EK RENDELETE
(2004. július 2.)
a 14/2004/EK rendeletnek a Kanári-szigetek és Madeira tejtermékekkel való ellátásának közösségi támogatása vonatkozásában történő módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az egyes mezőgazdasági termékek tekintetében az Azori-szigetek és Madeira javára egyedi intézkedések bevezetéséről és az 1600/92/EGK rendelet (Poseima) hatályon kívül helyezéséről szóló, 2001. június 28-i 1453/2001/EK tanácsi rendeletre (1) és különösen annak 3. cikke (6) bekezdésére,
tekintettel az egyes mezőgazdasági termékek tekintetében a Kanári-szigetek javára egyedi intézkedések bevezetéséről és az 1601/92/EGK rendelet (Poseican) hatályon kívül helyezéséről szóló, 2001. június 28-i 1454/2001/EK tanácsi rendeletre (2) és különösen annak 3. cikke (6) bekezdésére,
mivel:
(1)
A 14/2004/EK bizottsági rendelet (3) részletes szabályokat határozott meg a legkülső régióknak bizonyos alapvető, emberi fogyasztásra, feldolgozásra és mezőgazdasági inputanyagként való felhasználásra szánt termékekkel, valamint élő állattal és tojással történő ellátására vonatkozó ellátási mérlegeknek és közösségi támogatásnak az 1452/2001/EK (4), az 1453/2001/EK és az 1454/2001/EK tanácsi rendeletek alapján történő megállapításáról.
(2)
Az egyes tejtermékekre nyújtott export-visszatérítésekre vonatkozó pályázati eljárás létrehozásáról szóló, 2004. március 26-i 580/2004/EK bizottsági rendelet (5) új módszert vezet be az export-visszatérítések rögzítésére.
(3)
Az egyes tejtermékekre vonatkozó pályázati eljárás több mint egy, ugyanazon rendeltetési helyre szánt ugyanazon termékre vonatkozó visszatérítési ráta rögzítését fogja eredményezni.
(4)
Ennélfogva a változást szükséges jelezni a 14/2004/EK rendelet Madeirára és Kanári-szigetekre vonatkozó III. és V. mellékletében, tekintettel arra, hogy a támogatásnak meg kell egyeznie az azonos KN-kód alá tartozó termékekre nyújtott visszatérítés legmagasabb összegével. Annak elkerülése végett, hogy a piaci szereplők és nemzeti hatóságok bizonytalanságnak legyenek kitéve, ez a változás 2004. április elsejétől, az 580/2004/EK rendelet hatálybalépésétől kezdve alkalmazandó.
(5)
Meg kell határozni, hogy a vaj csökkentett áron történő értékesítéséről, valamint a cukrászati termékek, jégkrém és egyéb élelmiszerek előállítása során felhasznált tejszínre, vajra és vajkoncentrátumra vonatkozó támogatás nyújtásáról szóló, 1997. december 15-i 2571/97/EK bizottsági rendelet (6) hatálya alá tartozó vajnak a 14/2004/EK rendelet III. és V. mellékletének II. oszlopában szereplő támogatási összeget kell megkapnia, amennyiben azt a Kanári-szigetekre vagy Madeirára értékesítik.
(6)
A 14/2004/EK rendeletet ezért megfelelően módosítani kell.
(7)
Az e rendeletben foglalt intézkedések összhangban vannak a Tej- és Tejtermékpiaci Irányítóbizottság véleményével,
ELFOGADTA EZT A RENDELETET:
1. cikk
A 14/2004/EK rendelet a következőképpen módosul:
1.
A III. melléklet 6. részében a 2. és 3. lábjegyzet helyébe a következő rendelkezés lép:
„(2)
Az érintett termékek és a vonatkozó lábjegyzetek megegyeznek az 1255/1999/EK tanácsi rendelet (HL L 160., 1999.6.26., 48. o.) 31. cikke szerinti export-visszatérítéseket meghatározó bizottsági rendelet alá tartozókkal.
(3)
Az összeg megegyezik az 1255/1999/EK rendelet 31. cikke szerint az azonos KN-kód alá tartozó termékekre nyújtott visszatérítés összegével. Amennyiben a fentebbi rendelet 31. cikkében engedélyezett visszatérítések összege differenciált a 800/1999/EK bizottsági rendelet (HL L 102., 1999.4.17., 11. o.) 2. cikke (1) bekezdése e) és l) pontjában meghatározottak szerint, az összeg megegyezik az azonos KN-kód alá tartozó termékekre vonatkozó visszatérítéssel (3846/87/EGK bizottsági rendelet, (HL L 366., 1987.12.24., 1. o.)).
A 2571/97/EK bizottsági rendelet (HL L 350., 1997.12.20., 3. o.) hatálya alá tartozó vaj tekintetében az összeg megegyezik a II. oszlopban jelölttel.”
2.
Az V. melléklet 11. részében a 4. lábjegyzet helyébe a következő rendelkezés lép:
„(4)
Az összeg megegyezik az 1255/1999/EK rendelet 31. cikke szerint az azonos KN-kód alá tartozó termékekre nyújtott visszatérítés összegével. Amennyiben a fentebbi rendelet 31. cikkében engedélyezett visszatérítések összege differenciált a 800/1999/EK rendelet 2. cikke (1) bekezdése e) és l) pontjában meghatározottak szerint, az összeg megegyezik az azonos KN-kód alá tartozó termékekre vonatkozó visszatérítéssel (3846/87/EGK rendelet).
A 2571/97/EK rendelet hatálya alá tartozó vaj tekintetében az összeg megegyezik a II. oszlopban jelölttel.”
2. cikk
Ez a rendelet az Európai Unió Hivatalos Lapjában történő kihirdetésének napján lép hatályba.
Az 1. cikk 1. pontjában a 3. lábjegyzetként beillesztendő szöveg első bekezdése 2004. április 1-jétől alkalmazandó.
Az 1. cikk 2. pontjában a 4. lábjegyzetként beillesztendő szöveg első bekezdése 2004. április 1-jétől alkalmazandó.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. július 2-án.